Viljoen is die afgelope ses jaar hoof van Anglo se afdeling vir verwerking. Sy sal haar pos op 16 April, die dag van die maatskappy se jaarvergadering, inneem wanneer Griffith amptelik die tuig neerlê.
“Ek is gelukkig om ’n onderneming in so ’n sterk posisie te erf. Chris Griffith het ons portefeulje platinumgroepmetale hervorm om gepas vir die toekoms te wees en ek glo ons het nou die geleentheid om nuut te dink oor hoe ons sake doen – in ons myne en gasheer-gemeenskappe,” sê sy.
“Dis ook ons verantwoordelikheid om die wye verskeidenheid toepassings uit te bou vir ons PGM’e (platinumgroepmetale) wat reeds so ’n deurslaggewende rol speel op so baie gebiede van die moderne lewe – van skoon vervoer en energie tot gesondheid en natuurlik juweliersware.”